CELEX: 32020R2192
Language: et
Date: 2020-12-07 00:00:00
Title: Komisjoni delegeeritud määrus (EL) 2020/2192, 7. detsember 2020, millega muudetakse Euroopa Parlamendi ja nõukogu määruse (EÜ) nr 853/2004 II lisa seoses identifitseerimismärgiga, mida teatavate loomsete toodete puhul tuleb Ühendkuningriigis seoses Põhja-Iirimaaga kasutada (EMPs kohaldatav tekst)

23.12.2020   
               
               
                  ET
               
               
                  Euroopa Liidu Teataja
               
               
                  L 434/10
               
            
         KOMISJONI DELEGEERITUD MÄÄRUS (EL) 2020/2192,
         7. detsember 2020,
         millega muudetakse Euroopa Parlamendi ja nõukogu määruse (EÜ) nr 853/2004 II lisa seoses identifitseerimismärgiga, mida teatavate loomsete toodete puhul tuleb Ühendkuningriigis seoses Põhja-Iirimaaga kasutada
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 29. aprilli 2004. aasta määrust (EÜ) nr 853/2004, millega sätestatakse loomset päritolu toidu hügieeni erieeskirjad, (1) eriti selle artikli 10 lõiget 1,
         ning arvestades järgmist:
         
                     (1)
                  
                  
                     Määrusega (EÜ) nr 853/2004 on sätestatud loomset päritolu toidu hügieeni erieeskirjad toidukäitlejatele. Eelkõige on määruse (EÜ) nr 853/2004 II lisas sätestatud nõuded identifitseerimismärgi kohta, mida toidukäitlejad peavad teatavate loomsete toodete puhul kasutama, sealhulgas nõuded, mis käsitlevad liikmesriikide ja kolmandate riikide kasutatavaid riigikoode.
                  
               
                     (2)
                  
                  
                     Vastavalt Suurbritannia ja Põhja-Iiri Ühendkuningriigi Euroopa Liidust ja Euroopa Aatomienergiaühendusest väljaastumise lepingule (edaspidi „väljaastumisleping“), eriti Iirimaa ja Põhja-Iirimaa protokolli artikli 5 lõikele 4 koostoimes kõnealuse protokolli 2. lisaga, jätkatakse määruse (EÜ) nr 853/2004 ja sellel põhinevate komisjoni õigusaktide kohaldamist Ühendkuningriigi suhtes ja Ühendkuningriigis seoses Põhja-Iirimaaga pärast väljaastumislepingus sätestatud üleminekuperioodi lõppu. Seepärast on vaja muuta kõnealuse määruse II lisas sätestatud nõudeid seoses identifitseerimismärgiga, mida tuleks Ühendkuningriigis Põhja-Iirimaa puhul kasutada.
                  
               
                     (3)
                  
                  
                     Määruse (EÜ) nr 853/2004 II lisa tuleks seetõttu vastavalt muuta.
                  
               
                     (4)
                  
                  
                     Kuna väljaastumislepingus sätestatud üleminekuperiood lõpeb 31. detsembril 2020, tuleks käesolevat määrust kohaldada alates 1. jaanuarist 2021,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Määruse (EÜ) nr 853/2004 II lisa muudetakse vastavalt käesoleva määruse lisale.
         
         
            Artikkel 2
            Käesolev määrus jõustub kolmandal päeval pärast selle avaldamist Euroopa Liidu Teatajas.
            Seda kohaldatakse alates 1. jaanuarist 2021.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 7. detsember 2020
            
               
                  Komisjoni nimel
               
               
                  president
               
               Ursula VON DER LEYEN
            
         
         
            (1)  ELT L 139, 30.4.2004, lk 55.
      
      
         
            LISA
            Määruse (EÜ) nr 853/2004 II lisa I jao B osa punkti 6 teine lõik asendatakse järgmisega:
            
               „Liikmesriikide (*1) puhul on need koodid siiski BE, BG, CZ, DK, DE, EE, GR, ES, FR, HR, IE, IT, CY, LV, LT, LU, HU, MT, NL, AT, PL, PT, SI, SK, FI, RO, SE ja UK(NI).
            
            
               (*1)  Vastavalt Suurbritannia ja Põhja-Iiri Ühendkuningriigi Euroopa Liidust ja Euroopa Aatomienergiaühendusest väljaastumise lepingule, eriti Iirimaa ja Põhja-Iirimaa protokolli artikli 5 lõikele 4 koostoimes kõnealuse protokolli 2. lisaga, hõlmavad käesolevas lisas olevad viited liikmesriikidele Ühendkuningriiki seoses Põhja-Iirimaaga.““